Eka Chavleishvili

Ekaterina "Eka" Chavleishvili (georgiera: ეკატერინე ჩავლეიშვილი; Batumi, Georgia, 1970eko urriaren 3a) georgiar zinema eta antzerkiko aktorea da. Bereziki ezaguna da 2023an protagonista izan zen "Blackbird Blackbird Blackberry"  filmagatik.  "Sarajevoko Bihotza" 2023 saria eman zioten emakumezko aktore onenari, Gijongo Nazioarteko Zinema Jaialdiko emakumezko aktore onenaren AISGE saria jaso zuen eta emakumezko aktore onenaren Europako Zinema Akademiaren sarirako izendatu zuten.

 Ibilbidea 
1994an Georgiako Estatuko Unibertsitateko Shota Rustaveli Antzerki eta Zinema Eskolan graduatu zen, interpretazioan espezializatuta. Haren maisua Andro Enukidze georgiar antzerkigilea izan zen. 1995etik Batumiko Antzerki Dramatikoan aktore da. Dozena bat antzerki-emanalditan baino gehiagotan parte hartu du, eta Adjarako Antzerki Elkartearen saria jaso du emakumezko aktore onenaren atalean, "Nugzar & the Mephistopheles" antzezlanean egindako lanagatik.

Hainbat film eta telesailetan hartu du parte. Elene Naverianik zuzendutako "Blackbird Blackbird Blackberry" (2023) filmarekin nazioarteko ospea lortu du, Tamta Melashvili idazle feminista georgiarraren eleberrian oinarrituta gidoiarekin. Bertan Eteroren pertsonaia interpretatzen du, Georgiako herri txiki batean bizi den 48 urteko emakumea, inoiz senarrik nahi izan ez zuena eta lekuko zurrumurruei aurre egin behar diena.

"Chavleishvilik landa eremuko Georgiako emakume zahar ezkongabe bati buruz egiten duen interpretazio distiratsua, dibertigarria, samurra eta erradikala iruditu zitzaigun bere erronkan". Belfasteko Zinemaldiko epaimahaiak emakumezko aktore onenaren saria eman zion. Gijongo nazioarteko zinemaldian, Sarajevoko Zinemaldian, ere saritu dute, eta Europako Zinema Akademiaren “2023ko Europako Emakumezko Aktore Onenaren” sarirako izendatu dute.

Ekak aurretik Elene Naverianirekin lan egin zuen "Wet Sand" (2021) filmean.

 Filmografia 

 "Parade" (2018) Zuzendaria Nino Zhvania
 "Otar's Death" (2021) Zuzendaria Ioseb Bliadze
 "Wet Sand" (2021) Zuzendaria Elene Naveriani
 "A room of my own" (2022) Zuzendaria: Ioseb Bliadze
 "Blackbird blackbird blackberry" (2023) Zuzendaria Elene Naveriani

 Sariak eta aintzatespenak 

 Adjara Antzerki Elkarteak emakumezko aktore onenaren saria eman zion "Nugzar & the Mephistopheles" filmean egindako lanagatik.

2023an "Blackbird Blackbird Blackberry" filmagatik.

 Sarajevoko Zinemaldia
 Belfasteko zinema jaialdia
 Gijongo Zinemaldia Emakumezko aktore onenaren AISGE 2023 Saria    
 Europako Zinema Akademiaren Sarirako izendatua, “Europako Emakumezko Aktore Onena 2023

 Erreferentziak 

 Kanpo estekak 

Kategoria:1970eko jaiotzak
Kategoria:Emakumea
Kategoria:Georgiarrak
Kategoria:Georgiako aktoreak
Kategoria:Feminismoa
Kategoria:Feministak
Kategoria:Aktoreak
Kategoria:Zinema aktoreak
Kategoria:Antzerki aktoreak